Suchinthana/ta-wikipedia huggingface dataset:
தமிழ் வளர்ச்சித் துறை

தமிழ்நாட்டில் தமிழ் மொழி வளர்ச்சிக்காகத் தமிழ் வளர்ச்சித் துறை எனும் தனித்துறை ஒன்று தமிழ்நாடு அரசால் அமைக்கப்பட்டு செயல்பட்டு வருகிறது. இத்துறையின் மூலம் தமிழ் வளர்ச்சிக்கான பல்வேறு பணிகள் மேற்கொள்ளப்பட்டு வருகின்றன. இத்துறைக்கெனத் தனி இணைய தளம் ஒன்று தொடங்கப்பட்டது.

வரலாறு
தமிழ் ஆட்சிமொழிச் சட்டம் 27.12.1956-இல் நிறைவேற்றப்பட்டு 19.1.1957-இல் ஆளுநரின் இசைவு பெற்று, சனவரித் திங்கள் 23-ஆம் நாளன்று தமிழ்நாடு அரசிதழில் வெளியிடப்பட்டது. ஆட்சிமொழிச் சட்டம் நிறைவேறிய பிறகு 1957-இல் ஆட்சிமொழிக் குழுவை அரசு ஏற்படுத்தியது. ஆட்சிமொழிக் குழுவின் தலைவராகத் என். வெங்கடேசன் பொறுப்பேற்றார்.

ஆட்சிமொழிக் குழுவில் கீழ்க்காண்பவர்கள் தொடர்ந்து பணியாற்றினர்.

 எஸ்.வெங்கடேசுவரன், இ.கு.ப.(1957-63)
 சி.எ. இராமகிருட்டினன், இ.கு.ப.(1963-65)
 வி. கார்த்திகேயன், இ.ஆ.ப.(1965-68)

இக்குழு தமிழகம் முழுவதிலுமுள்ள அலுவலகங்களை ஆய்வு செய்து தமிழில் அலுவல்களை நடத்த அறிவுரையும், ஆட்சிமொழித் திட்டத்தைச் செயற்படுத்துவதில் ஏற்படும் சிக்கல்களைக் களைய அறிவுரையும், ஆட்மொழித் திட்டச் செயலாக்கத்திற்கு உறுதுணையான ஆட்சிச் சொல் அகராதியினை வளப்படுத்துவதற்கான அறிவுரையும் வழங்கியது. 1971-ஆம் ஆண்டில் 28.5.1971 அன்று வெளியிடப்பட்ட அரசாணையின்படி தமிழ் வளர்ச்சி இயக்ககம் என்ற புதிய துறை ஒன்று தோற்றுவிக்கப்பட்டது. அத்துறையிடம் இப்பணிகள் அனைத்தும் ஒப்படைக்கப்பட்டன. தமிழ் வளர்ச்சித் துறை, தமிழ் வளர்ச்சி இயக்குநர் தலைமையில் தொடர்ந்து இயங்கிவருகிறது.

பணிகள்
தமிழ் வளர்ச்சித் துறை தமிழ்நாடு அரசின் தமிழ் சார்ந்த பணிகளை கீழ்க்காணும் அமைப்புகளின் வழியாகச் சிறப்பாகச் செய்து வருகிறது.

தமிழ் வளர்ச்சி இயக்ககம்
உலகத் தமிழாராய்ச்சி நிறுவனம்
தமிழ்ப் பல்கலைக்கழகம்
செந்தமிழ் சொற்பிறப்பியல் அகரமுதலித் திட்ட இயக்ககம்
அறிவியல் தமிழ் மன்றம்
தலைமைச் செயலக மொழிபெயர்ப்புப் பிரிவு
உலகத் தமிழ்ச் சங்கம்

தமிழ்ச் சாலை செயலி
தமிழ் வளர்ச்சித் துறை செய்திகளை உடனுக்குடன் பெற தமிழ்ச் சாலை (Tamil Saalai) என்னும் ஆண்டிராய்டு செயலி 2019 ஆகத்து 24 இல் தொடங்கப்பட்டது.

மேற்கோள்கள்

வெளி இணைப்புகள் 
தமிழ் வளர்ச்சித்துறைக்கான அதிகாரப்பூர்வ தளம்
 தமிழ்ச் சாலை செயலியை பதிவிறக்கம் செய்ய
விக்கிமேப்பியாவில் தமிழ் வளர்ச்சித் துறை வளாகம் அமைவிடம்

தமிழ்நாடு அரசுத் துறைகள்
எட்மிரால்ட்டி (ஹொங்கொங்)

எட்மிரால்டி (Admiralty) என்பது ஹொங்கொங், ஹொங்கொங் தீவு, மையம் மற்றும் மேற்கு மாவட்டத்தில் உள்ள ஒரு நகரமாகும். இது மையம் நகரத்திற்கும், வஞ்சாய் நகரத்திற்கும் இடையில் அமைந்துள்ளது. வடக்கே விக்டோரியா துறைமுகம் அமைந்துள்ளது. 

ஹொங்கொங்கை பிரித்தானியர் கைப்பற்றியதன் பின்னர், அவர்கள் தமது கடற்படை தலமையகத்தை இந்த இடத்திலேயே நிறுவியிருந்தனர். அதன் காரணமாகவே "எட்மிரால்டி" எனும் பெயர் நிலைபெற்றமைக்கான காரணமாகும்.

மேற்கோள்கள்

ஹொங்கொங் தீவு
சென்ட்ரல் மற்றும் மேற்கு மாவட்டம் 
ஹொங்கொங் தீவில் உள்ள இடங்கள்
கே. வெங்கடசாமி நாயுடு

கே. வெங்கடசாமி நாயுடு (K. Venkataswami Naidu) ஒரு தமிழக அரசியல்வாதி ஆவார். இவர், இந்திய தேசிய காங்கிரசு கட்சியைச் சேர்ந்தவர். 1930களின் இறுதியில் சென்னை நகரின் மேயராகப் பணியாற்றியவர். 1952-54 காலகட்டத்தில் சென்னை மாநிலத்தின் அறநிலையத்துறை மற்றும் பதிவுத்துறை அமைச்சராக சி. ராஜகோபாலாச்சாரியின் அமைச்சரவையில் பணியாற்றினார்.

இளமை 
6 ஜூலை 1896 அன்று பாஷ்யம் நாயுடுவுக்கு (அப்பா & கோ பார்மாசூட்டிகல்ஸ் நிறுவனர்) பிறந்த வெங்கடசுவாமி நாயுடு, 17 ஆம் நூற்றாண்டின் பிற்பகுதியிலும் 18 ஆம் நூற்றாண்டின் முற்பகுதியிலும் பிரபலமான வணிகரும் மொழிபெயர்ப்பளருமான பேரி திம்மப்பாவின் நேரடி வம்சாவளியைச் சேர்ந்தவர். வெங்கடசுவாமி நாயுடு, சென்னையிலுள்ள பச்சையப்பன் கல்லூரியில் கல்வி பயின்றார். மேலும், சென்னை சட்டக் கல்லூரியில் சட்டமும் பயின்றார். அவர்களின் குடும்பம் ஒரு சக்திவாய்ந்த நாயுடு குடும்பத்தை பிரதிநிதித்துவப்படுத்துகிறது. மேலும், சென்னையில் செல்வந்தர்கள் குடும்பங்களில் ஒன்றாகும். 1916இல் வெங்கடசுவாமி நாயுடு வரலட்சுமி பீமம்மாள் என்பவரை மணந்தார்.

மேற்கோள்கள் 

1896 பிறப்புகள்
1972 இறப்புகள்
தமிழக முன்னாள் அமைச்சர்கள்
சென்னை நகரத்தந்தைகள்
தமிழ்நாட்டு அமைச்சர்கள்
சென்னை நகரத்தந்தைகள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
1 ஆவது தமிழ்நாடு சட்டமன்ற உறுப்பினர்கள்
நிரோஷ்ட்டா

நிரோஷ்ட்டா இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.

இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சதுச்ருதி தைவதம் (த2), காகலி நிசாதம் (நி3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.

இவற்றையும் பார்க்கவும்
 ஜன்னிய இராகங்களின் பட்டியல் - அகரவரிசைப் பகுப்பு
 கர்நாடக இசை
 இராகம்
 சுரம்

மேற்கோள்கள்

சங்கராபரணத்தின் ஜன்னிய இராகங்கள்‎
டி. என். சிவஞானம் பிள்ளை

திவான் பகதூர் சர் திருநெல்வேலி நெல்லையப்ப சிவஞானம் பிள்ளை ( டி. என். சிவஞானம் பிள்ளை, ஏப்ரல் 1, 1861 – 13 சூன் 1936) ஒரு தமிழக அரசியல்வாதி, அரசு நிருவாகி மற்றும் வழக்கறிஞர். நீதிக்கட்சியை சேர்ந்த இவர் பனகல் அரசரின் இரண்டாவது அமைச்சரவையில் சென்னை மாகாணத்தின் வளர்ச்சித்துறை அமைச்சராகப் பணியாற்றினார்.

வாழ்க்கைக் குறிப்பு
சைவ வேளாள சாதியினைச் சேர்ந்த சிவஞானம் பிள்ளை, சென்னை கிருத்துவக் கல்லூரியில் படித்து 1882ம் ஆண்டு சட்டத்துறையில் பட்டம் பெற்றார். பின்னர் வழக்கறிஞராகப் பணியாற்றினார். பிரித்தானிய இந்தியாவின் குடியியல் பணித்துறைக்கு (இந்தியன் சிவில் செர்விஸ்) தேர்ந்தெடுக்கப்பட்டு துணை ஆட்சியராக சிறிது காலம் பணியாற்றினார். பணியிலிருந்து ஓய்வு பெற்ற பின்னர் நீதிக்கட்சியில் இணைந்தார். 1919ல் திருநெல்வேலித் தொகுதியிலிருந்து சென்னை மாகாண சட்டமன்றத்துக்கு தேர்ந்தெடுக்கப்பட்டார். 1923-26 காலகட்டத்தில் சென்னை மாகாணத்தின் வளர்ச்சித்துறை அமைச்சராகப் பதவி வகித்தார்.

பிற பணிகள்
சிவஞானம் பிள்ளை திருநெல்வேலி தென்னிந்தியத் தமிழ்ச் சங்கத் தலைவராகவும், திருநெல்வேலி நாட்டாண்மைக் கழக முதல் தலைவராகவும், சென்னை மாகாண வளர்நெறி அமைச்சராகவும்,  இருந்து பணியாற்றினார்.

மேற்கோள்கள்

1861 பிறப்புகள்
தமிழக சட்டமன்ற மேலவை உறுப்பினர்கள்
சர் பட்டம் பெற்றவர்கள்
1936 இறப்புகள்
திருநெல்வேலி மாவட்ட நபர்கள்
தமிழக முன்னாள் அமைச்சர்கள்
காப்பிநாராயணி

காப்பிநாராயணி இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.

இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி2), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), கைசிக நிசாதம் (நி2), அந்தர காந்தாரம் (க3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சம்பூரண" இராகம் எனப்படுகின்றது. இதன் அவரோகணத்தில் காந்தாரம் ஒழுங்கு மாறி வருவதால் இது ஒரு வக்கிர இராகம் ஆகும்.

உருப்படிகள்

இவற்றையும் பார்க்கவும்
 ஜன்னிய இராகங்களின் பட்டியல் - அகரவரிசைப் பகுப்பு

வெளியிணைப்புக்கள்
 கர்நாட்டிகா இணையத்தள அகராதி

அரிகாம்போதியின் ஜன்னிய இராகங்கள்
கேதாரகௌளை

கேதாரகௌளை இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.

இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி2), சுத்த மத்திமம் (ம1), பஞ்சமம் (ப), கைசிக நிசாதம் (நி2), சதுச்ருதி தைவதம் (த2), அந்தர காந்தாரம் (க3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இது "ஔடவ-சம்பூரண" இராகம் எனப்படுகின்றது. இதன் அவரோகணத்தில் காந்தாரம் ஒழுங்கு மாறி வருவதால் இது ஒரு வக்கிர இராகம் ஆகும்.

இவற்றையும் பார்க்கவும்
 ஜன்னிய இராகங்களின் பட்டியல் - அகரவரிசைப் பகுப்பு

உசாத்துணைகள் 
 Dr. S. Bhagyalekshmy, Ragas in Carnatic Music, CBH Publications, Trivandrum, Published 1990
 B. Subba Rao, Raganidhi, The Music Academy, Madras, Published 1965, 4th reprint 1996

வெளியிணைப்புக்கள்
 கர்நாட்டிகா இணையத்தள அகராதி

அரிகாம்போதியின் ஜன்னிய இராகங்கள்
கமாஸ்

கமாஸ் இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.

இலக்கணம்
இந்த இராகத்தில் சட்சம் (ச), சுத்த மத்திமம் (ம1), அந்தர காந்தாரம் (க3), பஞ்சமம் (ப), சதுச்ருதி தைவதம் (த2), கைசிக நிசாதம் (நி2), சதுச்ருதி ரிசபம் (ரி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சாடவ சம்பூரண" இராகம் எனப்படுகின்றது. இதன் ஆரோகணத்தில் காந்தாரம் ஒழுங்கு மாறி வருவதால் இது ஒரு வக்கிர இராகம் ஆகும்.

உருப்படிகள்

இவற்றையும் பார்க்கவும்
 ஜன்னிய இராகங்களின் பட்டியல் - அகரவரிசைப் பகுப்பு
 கர்நாடக இசை
 இராகம்
 சுரம்

மேற்கோள்கள்

வெளியிணைப்புக்கள்
 கர்நாட்டிகா இணையத்தள அகராதி

அரிகாம்போதியின் ஜன்னிய இராகங்கள்
குந்தளவராளி

குந்தளவராளி இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.

இலக்கணம்
இந்த இராகத்தில் சட்சம் (ச), சுத்த மத்திமம் (ம1), பஞ்சமம் (ப), கைசிக நிசாதம் (நி2), சதுச்ருதி தைவதம் (த2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இது "ஔடவ" இராகம் எனப்படுகின்றது. இதன் ஆரோகணத்தில் தைவதம் ஒழுங்கு மாறி வருவதால் இது ஒரு வக்கிர இராகம் ஆகும்.

இவற்றையும் பார்க்கவும்
 ஜன்னிய இராகங்களின் பட்டியல் - அகரவரிசைப் பகுப்பு
 கர்நாடக இசை
 இராகம்
 சுரம்

மேற்கோள்கள்

வெளியிணைப்புக்கள்
 கர்நாட்டிகா இணையத்தள அகராதி

அரிகாம்போதியின் ஜன்னிய இராகங்கள்
மூன்று இராச்சியங்கள் (சீனா)

மூன்று இராச்சியங்கள் (The Three Kingdoms) என்பது கிபி 220 இருந்து 280 வரையான சீனாவின் வரலாற்றுக் காலப் பகுதி ஆகும். ஆன் அரசமரபின் வீழ்ச்சியுடன் தொடங்கும் மூன்று இராச்சியங்களின் காலப் பகுதி, இக் காலப் பகுதியின் கடைசி வு இராச்சியம் jin அரசமரால் கைப்பற்றப்படும் வரையான காலப் பகுதி ஆகும்.  சில வரலாற்று ஆசிரியர்கள் இந்தக் காலப் பகுதியின் தொடக்கத்தை 180 நிகழ்ந்த மஞ்சள் தலைப்பாய் புரட்சியில் இருந்து வரையறை செய்வர்.

இந்தக் காலப் பகுதியில் இன்றைய சீனாவின் பெரும் பகுதி மூன்று இராச்சியங்களாக இருந்தது. வேய் (Wei, 魏),, சூ (Shu, 蜀), வூ (Wu 吳) என்பவை அவை ஆகும்.  சீனாவில் மிகவும் கடுமையான போர்கள் நடந்த காலங்களில் இதுவும் ஒன்றாகும்.

இந்தச் சிறு காலப் பகுதி சீன, யப்பானிய, கொரிய, வியட்நாமிய இலக்கியத்தில் ஒரு முக்கிய இடம் வகிக்கிறது. இவற்றுள் மிகவும் அறியப்பட்ட நூல் மூன்று இராச்சியங்களின் கதை (Romance of the Three Kingdoms) ஆகும்.

இந்தக் காலப் பகுதியில் முக்கிய தொழில்நுட்ப முன்னேற்றங்கள் நடந்தன. சூகே லியாங் மர எருமையை உருவாக்கினார். தொடர் சதுர-வில் என்ற ஆயுதத்தை செப்பமாக்கினார். மா-யுன் பல கண்டுபிடிப்புகளைச் செய்தார். இவர் நீர் ஆற்றலில் இயங்கும் பொம்மைகளை உருவாக்கினார். நீர்ப்பாய்ச்சலுக்கு சதுர மேடைச் சங்கிலி பம்பியைக் கண்டுபிடித்தார். இவர் மிக முன்னேற்றகரமான தென்சுட்டுத் தேர் என்பதையும் உருவாக்கினார்.

மேற்கோள்கள்

சீன வரலாறு
சீன அரசமரபுகள்
டிரெவர் பெய்லிஸ்

திரெவர் பெய்லிசு (Trevor Harley Bayliss, பிறப்பு: திசம்பர் 21, 1962) இலங்கைத் துடுப்பாட்ட அணியின் பயிற்சியாளர் ஆவார். இவர் ஆத்திரேலியாவின் நியூ சவுத் வேல்சு மாநில அணியின் முன்னாள் துடுப்பாட்டக்காரரும் அவ்வணியின் முன்னாள் பயிற்சியாளரும் ஆவார்.

பயிற்சியாளராக
நியூ சவுத் வேல்சு மாநில அணிக்காக விளையாடிய பின்னர் மாநில துடுப்பாட்டக் கழகத்தின் திட்டமிடல் அதிகாரியாகப் பணியாற்றினார். பின்னர் நியூ சவுத் வேல்சு மாநில இரண்டாவது XI அணியின் பயிற்சியாளராகப் பல ஆண்டுகள் பணியாற்றினார். பின்னர்  2004-2005 காலப்பகுதியில் மாநில அணிப் பயிற்சியாளராகி, பியூரா கிண்ணத் தொடரில் அவ்வணியை இறுதிப் போட்டி வரை தயார்ப்படுத்தியிருந்தார். இறுதிப் போட்டியில் குயின்சுலாந்து அணியொடம் ஒரு விக்கெட்டால் நியூ சவுத் வேல்சு அணி தோற்றது. அடுத்த ஆண்டில் ஐஎன்சி கிண்ணத்தை வென்றது.

2007 இல் இலங்கை அணியின் பயிற்சியாளராக இருந்த ஆத்திரேலியாவின் டொம் மூடி அப்பதவியில் இருந்து விலகவே பெய்லிசு இலங்கை அணியின் பயிற்சியாளராக ஆகத்து 2007 இல் தேர்ந்தெடுக்கப்பட்டார். குயின்சுலாந்து புல்சு அணியின் பயிற்சியாளர் டெரி ஒலிவர் இவருடன் இப்பணிக்காகப் போட்டியிட்டார். முன்னாள் இலங்கை அணி வீரர்கள் அரவிந்த டி சில்வா, ரஞ்சன் மடுகல்ல, மைக்கல் திசேரா, சிடத் வெத்திமுனி, பந்துல வர்ணபுர ஆகியோரைக் கொண்ட தெரிவுக் குழு டிரெவர் பெய்லிசைத் தெரிவு செய்தது..

மேற்கோள்கள்

1962 பிறப்புகள்
ஆத்திரேலியத் துடுப்பாட்டக்காரர்கள்
இலங்கைத் துடுப்பாட்ட அணியின் பயிற்சியாளர்கள்
துடுப்பாட்டப் பயிற்சியாளர்கள்
வாழும் நபர்கள்
ஷேன் வாட்சன்

ஷேன் ராபர்ட் வாட்சன் (Shane Robert Watson, பிறப்பு: 17 ஜூன் 1981) முன்னாள் ஆத்திரேலியத் துடுப்பாட்ட அணியின் வீரரும் அணியின் முன்னாள் தலைவரும் ஆவார். இவர் ஆத்திரேலிய அணிக்காக தேர்வுத் துடுப்பாட்டம் , ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடினார். வலது கை மட்டையாளரான இவர் வலது கை மித விரைவு வீச்சாளர் ஆவார், 2002 ஆம் ஆண்டில் ஒருநாள் பன்னாட்டுத் துடுப்பாட்டப் போட்டிகளில் அறிமுகமான இவர் 2016 ஆம் ஆண்டில் ஓய்வு பெற்றார். அப்போது அவர் பன்னாட்டு இருபது20 போட்டியின் மட்டையாளர் தரவரிசையில் முதலிடத்தில் இருந்தார். ஆத்திரேலியாவின் பொற்காலமாகக் கருதப்படும் 2000 களில் ஓய்வுபெற்ற கடைசித் துடுப்பாட்ட வீரர் ஆவார்.

ஒருநாள் பன்னாட்டுத் துடுப்பாட்டம், பன்னாட்டு இருபது20 மற்றும் இருபது20 போட்டிகளில் வாட்சன் பல சாதனைகளைப் புரிந்துள்ளார். போர்ப்ஸ் இதழின்படி 2011 முதல் 2015 ஆம் ஆண்டுகள் வரை அதிகம் சம்பாதித்த இந்தியரல்லாத துடுப்பாட்ட வீரர் ஆவார்.

இந்தியன் பிரீமியர் லீக் 
இந்தியன் பிரீமியர் லீக் தொடரின் துவக்க ஆண்டான 2008 ஆம் ஆண்டில் இவர் ராஜஸ்தான் ராயல்ஸ் அணிக்காக விளையாடினார். இவரை 125,000 அமெரிக்க டாலர் மதிப்பில் அணி நிர்வாகம் ஏலத்தில் எடுத்தது. இந்தத் தொடரில் இவர் மட்டையாளராகவும், பந்து வீச்சாளராகவும் சிறப்பான பங்களிப்பை அளித்தார். 14 போட்டிகளில் விளையாடிய இவர்  இதில் நான்குமுறை ஐம்பது ஓட்டங்களை எடுத்துள்ளார். நான்கு முறை ஆட்டநாயகன் விருதினையும் பெற்றுள்ளார்.மேலும் 17 இலக்குகளைக் கைப்பற்றியுள்ளார். தொடர்நாயகன் விருதினையும் பெற்றுள்ளார். இந்தத் தொடரில் ராஜஸ்தான் ராயல்ஸ் அணி கோப்பையைக் கைப்பற்றியது.

மேற்கிந்தியத் தீவுகள் துடுப்பாட்ட அணிக்கு எதிரான தொடரில் விளையாடுவதற்கு ஆத்திரேலியத் துடுப்பாட்ட அணியில் மாத்தியூ எய்டனுக்கு இடம் கிடைத்தது. அந்தச் சமயம் அவர் இந்தியன் பிரீமியர் லீக் தொடரில் சென்னை சூப்பர் கிங்ஸ் அணிக்காக விளையாடிக் கொண்டிருந்தார். இவருக்கு காயம் ஏற்பட்டதனால் ஆத்திரேலிய அணியில் இவருக்கு இடம் கிடைத்தது. பின் அந்தத் தொடரில் துவக்கவீரராக களம் இறங்கினார்.

ஆத்திரேலிய தேசிய அணிக்காக விளையாடியதாலும், காயம் ஏற்பட்டதாலும் இவரால் இரண்டாவது இந்தியன் பிரீமியர் லீக் பருவகாலத்தில் பங்கேற்க இயலவில்லை. ராஜஸ்தான் ராயல்ஸ் அணி தகுதிச் சுற்றுக்குத் தகுதி பெறவில்லை. பின் 2011 இந்தியன் பிரீமியர் லீக் போட்டியில் மீண்டும் அதே அணிக்காக விளையாடினார். ஷேன் வோர்னையும் அந்த அணி தக்கவைத்தது.

ஏப்ரல் 22, 2013 ஆம் ஆண்டில் சேப்பாக்கம் துடுப்பாட்ட அரங்கத்தில் சென்னை சூப்பர் கிங்ஸ் அணிக்கு எதிரான் போட்டியில் தனது முதல் இருபது20 போட்டியில் நூறு (துடுப்பாட்டம்) அடித்தார். இந்தப் போட்டியில் 61 பந்துகளில் 101 ஓட்டங்கள் அடித்தார். இதில் 6 நான்குகளும், 6 ஆறுகளும் அடங்கும். இந்தத் தொடர் முழுவதும் சிறப்பாக விளையாடிய இவர் தொடர்நாயகன் விருதினை வென்றார்.

2014 இந்தியன் பிரீமியர் லீக் போட்டியில் அணி நிர்வாகத்தின் கொள்கையின் படி மீண்டும் ஏலம் நடத்தப்பட்டது. மீண்டும் ராஜஸ்தான் ராயல்ஸ் அணி நிர்வாகம் இவரை 2 மில்லியன் அமெரிக்க டாலர் மதிப்பில் ஏலத்தில் எடுத்தது. அந்த பருவகாலத்தில் அதிக பட்ச விலைக்கு இவரை ஏலத்தில் எடுத்தனர். மேலும் அந்தப் பருவத்தின் தலைவராகவும்  நியமிக்கப்பட்டார்.

ஏப்ரல் 20, 2018 இல் சென்னை சூப்பர் கிங்ஸ் அணிக்காக இவர் விளையாடினார். இதில் ராஜஸ்தான் ராயல்ஸ் அணிக்கு எதிராக நூறு  அடித்து அணியின் வெற்றிக்கு உதவினார்.

சான்றுகள் 

ஆத்திரேலியத் துடுப்பாட்டக்காரர்கள்
1981 பிறப்புகள்
ஹாம்ப்சையர் துடுப்பாட்டக்காரர்கள்
வாழும் நபர்கள்
சென்னை சூப்பர் கிங்ஸ் துடுப்பாட்டக்காரர்கள்
விக்கியா

விக்கியா என்பது எவரும் ஒரு விக்கியைத் துவங்க வகைசெய்யும் இணையதளம் ஆகும். இது 2004 ஆம் ஆண்டு ஜிம்மி வேல்சு மற்றும் ஆஞ்செலா பீஸ்லி ஆகியோரால் துவங்கப்பட்டது. முதலில் விக்கிசிட்டீஸ் என்று அழைக்கப்பட்ட இது 27.03.06 அன்று விக்கியா எனப் பெயர் மாற்றம் பெற்றது.

விக்கியாவில் உள்ள அனைத்து உள்ளடக்கங்களும் குனூ வகை பதிப்புரிமை அல்லது கிரியேட்டிவ் காமன்ஸ் உரிமங்கள் கொண்டவை ஆகும். எனவே யாரும் ஒரு விக்கியைத் தொகுக்கலாம். ஒரு விக்கியை யாரும் சொந்தம் கொண்டாடவோ தானே அதன் தலைவர் என்றோ சொல்ல முடியாது.

மீடியாவிக்கி மென்பொருளைப் பயன்படுத்தியே விக்கியா தளம் இயங்குகிறது.

விக்கியா தளம் தனக்குத் தேவையான பணத்தை விளம்பரங்கள் மூலம் பெறுகிறது. விக்கிப்பீடியாவோ தனக்குத் தேவையான பணத்தை நன்கொடைகள் மூலம் மட்டுமே பெறுகிறது.

மீடியாவிக்கி வலைத்தளங்கள்
வலைத்தளங்கள்
மாதவராஜ்

மாதவராஜ் ஒரு தமிழக எழுத்தாளர். இவரது முதல் சிறுகதை மண்குடம் இலக்கியச் சிந்தனையின் 1986 ஆண்டுக்கான சிறந்த 12 சிறுகதைகளில் ஒன்றாகத் தேர்ந்தெடுக்கப்பட்டது. இவரது சொந்த ஊர், திருச்செந்தூர் அருகே செங்குழி என்னும் சிற்றூர்.

எழுதியவை

கதைகள்
இராஜ குமாரன் சிறுகதை தொகுப்பு - மீனாட்சி புத்தக நிலையம் (எழுத்தாளர் ஜெயகாந்தன் முன்னுரையோடு)
போதி நிலா - சிறுகதைத் தொகுப்பு - வம்சி பதிப்பகம் 
குருவிகள் பறந்துவிட்டன - சொற்சித்திரங்களின் தொகுப்பு - வம்சி பதிப்பகம்
 புத்தரைப் பார்த்தேன் - சொற்சித்திரங்கள் - அமேசான்
காற்றுக்கென்ன வேலி - தடை செய்யப்பட்ட புத்தகங்கள்  - அமேசான்
இரண்டாம் இதயம் (சில அனுபவங்களின் தொகுப்பு )  - பாரதி புத்தகாலயம் 
க்ளிக் (நாவல்) - பாரதி புத்தகாலயம்

வேறு
சேகுவேரா - சி.ஐ.ஏ குறிப்புகளின் பின்னணியில் - பாரதி புத்தகாலயம்
காந்தி புன்னகைக்கிறார் - பாரதி புத்தகாலயம்
ஆதலினால் காதல் செய்வீர் - பாரதி புத்தகாலயம்
என்றென்றும் மார்க்ஸ்] - பாரதி புத்தகாலயம்
மனிதர்கள் உலகங்கள் நாடுகள் (உலகமயமாக்கல் குறித்து எழுத்தாளர் சு.வெங்கடேசனோடு இணைந்து எழுதியது) - பாரதி புத்தகாலயம்
வீரசுதந்திரம் வேண்டி - ( சுதந்திரப் போராட்ட வரலாற்றுக் குறிப்புகள்)
 உடைந்த முட்டையும் தலையெட்டிப் பார்த்த டைனசரும் (இந்துத்துவா) 
 உங்களை உற்றுப் பார்க்கும் மலைப்பாம்பு (இந்திய பாசிசம் பற்றிய குறிப்புகள்) 
 பொய் மனிதனின் கதை  (அரசியல் கட்டுரைகள்) - பாரதி புத்தகாலயம்

மேற்கோள்கள்

தமிழக எழுத்தாளர்கள்
தமிழ் எழுத்தாளர்கள்
தமிழ் ஆவணப்படக் கலைஞர்கள்
தூத்துக்குடி மாவட்ட நபர்கள்
பங்காசி

பங்காசி (Banghazi, அரபு மொழி: بنغازي), லிபியாவில் வடக்கே மத்தியதரைக் கடல்கரையில் அமைந்துள்ள நகரமாகும், இங்கு கிட்டதட்ட 6.37.000 மக்கள் வசிக்கின்றனர். (2003), லிபியாயாவின் தலைநகரான திரிப்பொலிக்கு அடுத்து பன்றாசி இரண்டாவது பெரிய நகர் ஆகும்.

குறிப்புகள்

லிபியாவின் நகரங்கள்
சீனப் புரட்சி (1911)

1911 சீனப் புரட்சி அல்லது Xinhai Revolution என அறியப்படுவது சீனாவை ஆண்ட சிங் வம்ச (1636-1911) முடியாட்சி ஆட்சியை முடிவுக்கு கொண்டுவந்து, சீனாவை குடியரசு நாடாக நிறுவிய முக்கிய புரட்சி ஆகும்.

பொருளாதர சீரழிவு, சிங் வம்ச அரசின் ஊழல், அன்னிய அரசுகளின் ஆக்கிரமிப்பில் இருந்து சீனாமை பாதுக்கக்க முடியாமை, சிங் வம்சர்களின் சிறுபான்மை மரபு, மேற்குலக தாக்கங்கள் என பல இந்தப் புரட்சிக்கு காரணங்களாக அமைந்தன.

மேற்கோள்கள்

சீனப் புரட்சிகள்
1911 நிகழ்வுகள்
ஏர்னஸ்ட் கிளார்க்

சுவாமி ஏர்னஸ்ட் கிளார்க் நாராயணகுருவின் ஒரே ஒரு ஆங்கிலேயச் சீடர்.

வாழ்க்கை 
லண்டன் அருகே பிறந்த ஏர்னஸ்ட் கிளார்க் பிரம்மஞான சங்க ஈடுபாடு காரணமாக இந்தியா வந்தார். அன்னி பெசண்டின் தொடர்பால் சென்னையில் தங்கியிருந்தார். திருவனந்தபுரம் வந்தபோது சுவாமி தர்ம தீர்த்தர் வழியாக நாராயணகுருவை அறிமுகம் செய்துகொண்டார். நாராயணகுருவை ஆசிரியராக ஏற்றுக்கொண்டு குருகுலத்திலேயே இருந்தார்

1927ல் கிளார்க் நாராயணகுரு கேட்டுக்கொண்டமைக்கிணங்க மாணவர்களும் ஆசிரியர்களும் வேளாண்மை செய்து பொருளீட்டி கல்விபயிலும் அமைப்பு ஒன்றை சிவகிரியில் உருவாக்கினார். இது பின்னர் காந்திக்கு முன்னுதாரணமாக அமைந்தது. குருகுலத்தில் அப்போதிருந்த கெ.எம்.ஜான் என்பவர் குருவுக்கும் கிளார்க்குக்குமான மொழிபெயர்ப்பாளராக இருந்தார். கிளார்க் அமைத்த ‘Sivagiri Free Industrial and Agricultural Gurukulam' என்ற திட்டம் 1928ல் நாராயணகுரு மரணமடைந்ததனால் நின்றுவிட்டது. குருகுல அரசியலால் மனம் வெறுத்த கிளார்க் அதைவிட்டு வெளியேறினார்.

1942ல் கிளார்க் தமிழ்நாட்டில் கோவையில் குடியேறினார். அங்கிருந்து ‘Life' என்ற ஆன்மீக தத்துவ இதழை வெளியிட்டார். அதில் நாராயணகுருவின் சிந்தனைகளை விரிவாக முன்வைத்தார். 1948ல் இங்கிலாந்து திரும்பிய கிளார்க் அங்கே மரணமடைந்தார்

பங்களிப்பு  
கிளார்க் அவரது லைஃப் இதழில் எழுதிய கட்டுரைகளில் இருந்துதான் தர்மதீர்த்தர் அவரது மாபெரும் நூலான The prophet of peace  க்கான கருத்துக்களை தொகுத்துக்கொண்டார்

1948 இறப்புகள்
பிரித்தானிய மக்கள்
டேவிட் ஹசி

டேவிட் ஜோன் ஹசி (David John Hussey, பிறப்பு: 15 ஜூலை 1977) ஓர் ஆத்திரேலியத் துடுப்பாட்டக்காரர். வலதுகை மட்டையாளரும் வலதுகை புறத்திருப்பப் பந்துவீச்சாளருமான இவர் ஆத்திரேலியத் தேர்வுத் துடுப்பாட்டக்காரர் மைக்கேல் ஹசியின் இளைய சகோதரர் ஆவார்.

சான்றுகள்

ஆத்திரேலியத் துடுப்பாட்டக்காரர்கள்
1977 பிறப்புகள்
வாழும் நபர்கள்
மருமக்கதாயம்

மருமக்கதாயம் அல்லது தாய் வழி வாரிசுரிமை (Matrilineal System of Inheritence) என்பது 19 மற்றும் 20ஆம் நூற்றான்டுகளில் கேரள மாநிலத்தின் நாயர் சமுதாய அமைப்பினர் கடைபிடித்து வந்த வாரிசுரிமை முறையாகும். இம்முறைப்படி ஓர் ஆணின் சொத்துக்கு அவனுடைய சகோதரியின் குழந்தைகளே வாரிசுகளாகக் கருதப்பட்டனர். 

ஒரு குழந்தையின் தாய் யார் என்று உறுதியாக தெரிந்த நிலையில் தந்தை யார் என்று உறுதியாகக் கூற முடியாத நிலை ஏற்பட்டதால் மருமக்க தாய முறை நடைமுறைக்கு வந்ததாகக் கருதப்படுகிறது. 

நாயர் சமுதாயத்தினரிடையே வழக்கத்திலிருந்த சம்பந்தம் முறையே (Sambhandam System) இதற்குக் காரணமாக அமைந்தது.

அதாவது கேரள நம்பூதிரி பிராமண குடும்பத்தில் பிறந்த மூத்த ஆண் மட்டுமே ஒன்று அல்லது ஒன்றுக்கு மேற்பட்ட நம்பூதிரி பெண்களை 'வேலி' என்னும் திருமணம் செய்து கொள்ளலாம் என்றும் இரண்டாவது ஆண் முதல் மற்ற ஆண்கள் நாயர் சமுதாய பெண்களுடன் 'சம்பந்தம்' என்னும் தொடர்பு வைத்துக்கொள்ளலாம் என்றும் இருந்த வழக்கம் இந்திய சுதந்திர காலம் வரை கேரளத்தில் நீடித்தது. ஆங்கிலேய அரசு இந்த வழக்கத்தை சட்டப்பூர்வமாக மாற்றித் திருத்தியமைத்து.

இதனால் நம்பூதிரி ஆண்கள் வருகை தந்து செல்லும் நாயர் சமுதாயப் பெண்களுடைய குழந்தைகளின் தந்தை குறித்த சந்தேகம் எழுந்த நிலை காரணமாகவும் நாயர் சமுதாயத்தில் நிலவிய 'பல கணவர் முறை' (Polyandry) காரணமாகவும் மருமக்க தாய முறையைப் பின்பற்றும் குடும்பங்கள் கேரளத்தில் உருவாகின.

இந்த குடும்பங்கள் தறவாடு (Tarawad) என்று அழைக்கப்பட்டன. 

ஒரு தாயுடைய வாரிசுகள் அனைவரும் சேர்ந்து கூட்டுக் குடும்பம் (Joint family) ஆக ஒரே வீட்டில் வாழ்ந்து, ஒரே சமையலறையிலேயே உணவு அருந்தினர். ஒரே  வீட்டில் 30 முதல் 40 பேர் வரை சேர்ந்து வாழ்ந்து வந்தனர். அக்குடும்பத்தின் சொத்துக்களைக் குடும்பத்தின் மூத்த ஆண் மகன் நிர்வகித்து வந்தான். அவன் காரணவன் என அழைக்கப்பட்டான். குடும்ப சொத்து அனைவருக்கும் பொதுவாக இருந்ததால் அதை தனியாக பங்கிடவோ விற்கவோ முடியாது. மருமக்க தாய முறையைக் கடைபிடித்தன் மூலம் குடும்பச் சொத்து பிரிந்து போகாமல் பாதுகாக்கப்பட்டது. மேலும் குழந்தை மணம், விதவைக்கோலம் பூணுதல் ஆகிய பாரம்பரியக் கட்டுப்பாடுகளின்றி நாயர் சமுதாய பெண்கள் அதிக செல்வாக்குடனும் உரிமைகளுடனும் பாதுகாப்புடனும் வாழ இம்முறை உதவியது..

கேரள தமிழக எல்லையில் கன்னியாகுமரியை உள்ளடக்கிய நாஞ்சில்நாட்டில் தோவாளை, அகத்தீசுவரம் ஆகிய தாலுகாக்களில் வாழ்ந்து வந்த வெள்ளாளர் சமுதாய மக்களும் நாயர்களைப் போன்றே மருமக்கதாய முறையை கடைபிடித்து வந்தனர். இவர்கள் மருமக்கள் வழி வெள்ளாளர்கள் எனப்பட்டனர்.

இவற்றையும் பார்க்க
நாஞ்சில்நாட்டு மருமக்கள்வழி மான்மியம்

மேற்கோள்கள்

உறவுமுறை
 சொத்துரிமைகள்
கேரளப் பண்பாடு
கானடா

கானடா இராகம் கருநாடக இசையில் பயன்படும் இராகங்களில் ஒன்றாகும். இது 22ஆவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.

இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2) சாதாரண காந்தாரம் (க2), சுத்த மத்திமம் (ம1), சதுச்ருதி தைவதம் (த2), கைசிக நிசாதம் (நி2), பஞ்சமம் (ப) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "சாடவ" இராகம் எனப்படுகின்றது. இதன் அவரோகணத்தில் மத்திமம்ம் ஒழுங்குமாறி வருவதால் இது ஒரு வக்கிர இராகம் ஆகும்.

இவற்றையும் பார்க்கவும்
 ஜன்னிய இராகங்களின் பட்டியல் - அகரவரிசைப் பகுப்பு

மேற்கோள்கள்

வெளியிணைப்புக்கள்
 கர்நாட்டிகா இணையத்தள அகராதி

கரகரப்பிரியாவின் ஜன்னிய இராகங்கள்
முளைக்கீரை

முளைக்கீரை (Amaranthus viridis) என்பது அதிகம் உண்ணப்படும் கீரை வகைகளில் ஒன்றாகும். தமிழர் சமையலிலும் முக்கிய இடம் வகிக்கிறது. மத்திய கிழக்கை பூர்வீகமாகக் கொண்ட இந்தக் கீரை இன்று உலகின் பல பாகங்களிலும் பயிரிடப்படுகிறது.

வெளி இணைப்புகள் 

 PROTAbase on Amaranthus viridis 
 photograph, description  and diagram from HerbiGuide

கீரைகள்
அவுத்திரேலியத் தாவரங்கள்

மேற்கோள்கள்
அறைக்கீரை

அறைக்கீரை (; Amaranthus dubius, red spinach) அல்லது குப்பைக் கீரை அல்லது அரைக் கீரை என்பது தமிழர் சமையலில் இடம்பெறும் கீரைகளில் ஒன்றாகும்.

பெயர்கள் 
இந்த் கீரையை வேரொடு பிடுங்கி பயன்படுத்தாமல் செடியில் இருந்து இலைகளை மட்டும் கொய்து பயன்படுத்தலாம் என்பதால் இது அறுகீழை என்ற பெயரால் அழைக்கப்படுகிறது. அறுகீரை அறைக்கீரை போன்ற இதன் பெயர்கள் மக்கள் வழக்கில் மருவி அரைக்கீரை, அரக்கீர என்று வழங்கப்படுகிறது.

பயன் 
சித்த மருத்துவத்தில் காய்ச்சல், குளிர் சன்னி, கப நோய் போன்ற நோய்களுக்கு மருந்தாக இக்கீரை கூறப்பட்டுள்ளது. தோசை, கூட்டு, சூப், கூட்டல், வடை, மசியல் என பல வகைகளில் அறைக்கீரையை உணவில் சேர்த்துக் கொள்ளலாம். இது கீரையாகத் தெற்காசியாவிலும் தென்கிழக்காசியாவிலும் . ஆப்பிரிக்காவிலும் போற்றி உண்ணப்படுகிறது. அறைக்கீரை உடலுக்கு வெப்பத்தை கொடுப்பதினால் மகப்பேறு பெற்ற பெண்களுக்கு ஒரு முக்கிய உணவாக அளிக்கபடுகிறது. அதோடு பிரசவத்தால் எற்படும் உடல் மெலிவை போக்கி, உடலுக்குச் சக்தியையும், பலத்தையும் கொடுக்கின்றது.

மேற்கோள்கள்

கீரைகள்
எ. கி. நாயனார்

எரம்பல கிருசுன நாயனார் (Erambala Krishnan Nayanar, , திசம்பர் 9, 1919 - மே 19, 2004) இந்திய அரசியல்வாதிகளுள் ஒருவர். இந்திய பொதுவுடமைக் கட்சி (மார்க்சியம்) கட்சியைச் சேர்ந்தவர். இவர் மூன்று முறை (1980-81, 1987–91 மற்றும் 1996-2001) கேரள முதலமைச்சராக இருந்துள்ளார். கேரளாவின் அதிக நாட்கள் முதலமைச்சராக பதவி வகித்தவர். மொத்தம் 11 ஆண்டுகளில் 4,009 நாட்கள் பதவியில் இருந்தார். சிபிஎம் கட்சியின் பொலிட் பீரோ உறுப்பினராக இருந்தார்.

மேற்கோள்கள்

கேரள அரசியல்வாதிகள்
1919 பிறப்புகள்
2004 இறப்புகள்
கேரள முதலமைச்சர்கள்
1918 பிறப்புகள்
4வது மக்களவை உறுப்பினர்கள்
இந்திய இறைமறுப்பாளர்கள்
இருபதாம் நூற்றாண்டு இந்திய அரசியல்வாதிகள்
கேரளப் பொதுவுடமைவாதிகள்
பாண்டிச்சேரி முற்றுகை (1778)

பாண்டிச்சேரி முற்றுகை (Siege of Pondicherry) என்பது அமெரிக்க விடுதலைப் போரின் போது பிரிட்டன்-பிரான்ஸ் இடையே இந்திய துணைக்கண்டத்தில் 1778ல் நடைபெற்ற ஒரு முற்றுகைப் போராகும்.  இதில் பிரித்தானிய படைகள், பிரெஞ்சு கட்டுப்பாட்டில் இருத்த புதுச்சேரியை பத்து வார முற்றுகைக்குப் பின்னர் கைப்பற்றின. இந்த முற்றுகை 21 அகஸ்ட் முதல் 19 அக்டோபர், 1778 வரை நடைபெற்றது.

மேற்கோள்கள்

தமிழகப் போர்கள்
செ. அச்சுத மேனன்

செலாத் அச்சுத மேனன் (Chelat Achutha Menon; ;  – ) இந்திய அரசியல்வாதியாவார். இந்திய பொதுவுடமைக் கட்சி (சிபிஐ) கட்சியின் மூத்த உறுப்பனராக இருந்தார். கேரள மாநிலத்தின் முதலமைச்சராக இரண்டு முறை பதவி வகித்துள்ளார். சிறந்த முதலமைச்சர் என்று பெயர் பெற்றிருந்தார். 1 நவம்பர் 1969 முதல் 1 ஆகத்து 1970 வரை முதல்தடவையாகவும் 4 அக்டோபர் 1970 முதல் 25 மார்ச் 1977 வரை இரண்டாம் முறையாகவும் முதலமைச்சராக பதவி வகித்துள்ளார்.

மேற்கோள்கள்

மேலும் படிக்க

வெளியிணைப்புகள் 
keralacm.gov.in இல் சுயவிவரம்

இந்திய பொதுவுடமைக் கட்சி அரசியல்வாதிகள்
கேரள முதலமைச்சர்கள்
1913 பிறப்புகள்
1991 இறப்புகள்
இருபதாம் நூற்றாண்டு இந்திய அரசியல்வாதிகள்
கேரளப் பொதுவுடமைவாதிகள்
கழார்க் கீரன் எயிற்றியார்

கழார்க் கீரன் எயிற்றியார் சங்ககாலப் புலவர்களில் ஒருவர்.  இவரது பாடல்கள் 8 சங்கத்தொகை நூல்களில் இடம் பெற்றுள்ளன.
கழார் என்பது காவிரிக் கரையில் இருந்த சங்ககால ஊர்.
கழாரில் வாழ்ந்த மற்றோரு புலவர் கழார்க் கீரன் எயிற்றியனார்.

பாடல்கள்
அகநானூறு 163, 217, 235, 294, 
குறுந்தொகை 135, 261, 281, 312,

பாடல் சொல்லும் செய்திகள்

அகம் 163

அகம் 217

அகம் 235

அகம் 294

குறந்தொகை 135

குறந்தொகை 261

குறந்தொகை 281

குறந்தொகை 312

மேற்கோள்கள் 

சங்கத் தமிழ்ப் பெண் புலவர்கள்
சங்கப் புலவர்கள்
இந்தோனேசியக் குடியரசுத் தலைவர்களின் பட்டியல்

இந்தோனேசியக் குடியரசுத் தலைவர்களின் பட்டியல் (ஆங்கிலம்: List of Presidents of Indonesia; இந்தோனேசியம்: Senarai Presiden Indonesia) என்பது இந்தோனேசியக் குடியரசுத் தலைவர் பதவியை வகித்தவர்களின் பட்டியல் ஆகும். 

1945ஆம் ஆண்டு, இந்தோனேசியாவின் விடுதலை குறித்து ஆராய அமைக்கப்பட்ட ஒரு சப்பானியக் குழுவால் பரிந்துரைக்கப்பட்ட அரசியலமைப்புச் சட்டத்தின் படி குடியரசுத் தலைவர் பதவி ஏற்படுத்தப்பட்டது. அந்தப் பரிந்துரைக் குழுவின் பெயர் பாடான் பென்யெலிடிக் உசகா பெர்சியாப்பான் கெமெர்டெக்கான் இந்தோனேசியா (Badan Penyelidik Usaha Persiapan Kemerdekaan Indonesia (BPUPKI).

பொது

1945-ஆம் ஆண்டு ஆகத்து மாதம் 18-ஆம் நாள் பனித்தியா பெர்சியாப்பான் கெமெர்டெக்கான் (Panitia Persiapan Kemerdekaan Indonesia (PPKI) என்ற குழுவானது முந்தைய குழுவுக்கு மாற்றாக அமைக்கப்பட்டது. இந்தக் குழுவானது சுகர்ணோவை இந்தோனேசியாவின் முதல் குடியரசுத் தலைவராகத் தேர்ந்தெடுத்தது.

உதவி

குடியரசுத் தலைவர்களின் பட்டியல்

மேற்கோள்கள்

இந்தோனேசிய குடியரசுத் தலைவர்கள்
இந்தோனேசிய அரசியல்வாதிகள்
இந்தோனேசிய அரசு
பாண்டிச்சேரி முற்றுகை (1760)

பாண்டிச்சேரி முற்றுகை 1760-1761 என்பது (Siege of Pondicherry 1760-1761) மூன்றாவது கர்நாடக போரின் போது பிரிட்டன்-பிரான்ஸ் இடையே இந்திய துணைக்கண்டத்தில் நடைபெற்ற ஒரு முற்றுகைப் போராகும். இப்படைக்கு தலைமை தாங்கியவர்  "சர் அயர் கூட்"  என்னும் ஆங்கிலேய தளபதியாவார். இதில் பிரித்தானிய படைகள் வெற்றி பெற்று, பிரெஞ்சு படைகள் சரணடைந்தன. செப்டம்பர் 4, 1760 முதல் ஜனவரி 15, 1761 வரை நடைபெற்ற இம்முற்றுகையில் பிரஞ்சு காலனியான புதுச்சேரி பிரித்தானிய  படைகள் வசமானது.  பின்பு "சர்அயர் கூட்" புதுச்சேரி மாநிலத்தை சூறையாடினர். புகழ் பெற்ற கப்ஸ் கோயிலையும்  இடித்தார்.

உசாத்துணை 
 M1 Fortescue's History of the British Army

புதுச்சேரி வரலாறு
தமிழகப் போர்கள்
மூன்றாம் கர்நாடகப் போர்
பூங்கணுத்திரையார்

பூங்கணுத்திரையார் சங்க காலப் புலவர்களில் ஒருவர். இவரது பெயரைப் பூங்கண் உத்திரையார் என்று பிரித்துப் பார்க்கின்றனர். ஆதிரை என்பது போல உத்திரை என்பதும் ஒரு பெயர். உத்திரை நாள்மீன் 27 நாள்மீன் வரிசையில் 12ஆவது மீன். உத்திரை நாளில்(நட்சத்திரத்தில்) பிறந்த இவருக்கு உத்திரை என்று பெயரிட்டனர். புலவராக விளங்கியதால் இவரை உத்திரையார் என்னும் சிறப்புப் பெயரால் வழங்கலாயினர். இவரது கண்ணில் பூ விழுந்திருந்தது. அதனால் இவரைப் பூங்கண் உத்திரையார் என்றனர்.

சங்கநூல் தொகுப்பில் இவரது பாடல்கள் மூன்று இடம்பெற்றுள்ளன. குறுந்தொகை 48, 171, புறநானூறு 277 ஆகியவை அந்தப் பாடல்கள். அவை சொல்லும் செய்திகள்:

குறுந்தொகை 48
பனிப்பாவை காலைவெயில் பட்டதும் வருந்தும். அது போலத் தலைவி பகலில் தலைவன் தன்னுடன் இல்லாததை எண்ணி உருகுவதாகத் தோழி குறிப்பிடுகிறாள்.

பாவை விளையாட்டு
பூந்தாதுகள் பனிக்காலத்தில் கொட்டிக் கிடக்கும் ஈரத்தைப் பயன்படுத்தி மகளிர் பூந்தாதுகளை கையால் இறுக்கிப் பிடித்துப் பாவை செய்து விளையாடுவர். இதனை இப் பாடல் 'தாதில் செய்த தண்பனிப் பாவை' என்று குறிப்பிடுகிறது.

குறுந்தொகை 171
ஆற்றில் பாயும் பேரூற்றுப் புனலுக்குப் பக்கத்தில் இருந்த குளத்தில் மீன் பிடிக்கப் போட்ட வலையில் மான்விலங்கு மாட்டிக் கொண்டது போல் தலைவன் போட்ட வலையில் தான் விழுந்துவிட்டதாகத் தலைவி தோழியிடம் சொல்லி, இனித் தலைவன் என்ன செய்தாலும் அவன் பாடு என்கிறாள்.

புறநானூறு 277
மூங்கில் இலையில் தூங்கும் பனிநீர் போல தாயின் கண்ணில் மகிழ்ச்சிக் கண்ணீர்த்துளி தொங்குகிறது. அவள் தலைமுடி மீன் உண்ணும் கொக்கின் தூவி போல் வெளுத்திருக்கிறது. அவள் மகன் போருக்குச் சென்றான். போரில் மாண்டான். எனினும் பகைவனின் களிற்றை வெட்டி வீழ்த்திய பின் மாண்டான். இதனை அறிந்தபோது அந்தத் தாய் மகனைப் பெற்றபோது அடைந்த மகிழ்ச்சியைக் காட்டிலும் அதிக மகிழ்ச்சி அடைந்தாளாம். 
இது உவகைக் கலுழ்ச்சி. ஆனந்தக் கண்ணீர் என்னும் துறை ஆகும்.

மேற்கோள்கள் 

சங்கப் புலவர்கள்
சங்கத் தமிழ்ப் பெண் புலவர்கள்
உத்தரப் பிரதேச முதலமைச்சர்களின் பட்டியல்

இந்தியாவின் உத்தரப்பிரதேச மாநிலத்தின் முதலமைச்சர்களின் பட்டியல்.

கட்சிகள்

அரசியல் கட்சிகளின் வண்ணங்கள்:

பட்டியல்

இவற்றையும் பார்க்கவும் 
 உத்தரப் பிரதேச சட்டமன்றத் தேர்தல், 2017
 இந்திய முதலமைச்சர்களின் பட்டியல்
 உத்திரப் பிரதேச ஆளுநர்களின் பட்டியல்

மேற்கோள்கள்

வெளியிணைப்புகள் 
 List of CM's of UP
 1947க்குப் பிந்தய இந்திய மாநிலங்கள்

இந்தியாவின் மாநில முதலமைச்சர்கள் பட்டியல்கள்
உத்தரப் பிரதேச அரசு
உத்தரப் பிரதேச அரசியல்வாதிகள்
உத்தரப் பிரதேச சட்டமன்றம்
உத்தரப் பிரதேச முதலமைச்சர்கள்
ராம் ஜெத்மலானி

ராம் பூல்சந்த் ஜெத்மலானி (Ram Boolchand Jethmalani, 14 செப்டம்பர் 1923 – 8 செப்டம்பர் 2019) இந்தியாவின் முன்னணி வழக்கறிஞரும், அரசியல்வாதியும் ஆவார். இவர் இந்தியாவின் சட்ட அமைச்சராகவும், இந்திய வழக்குரைஞர் கழகத்தின் தலைவராகவும், உச்ச நீதிமன்ற வழக்குரைஞர் கழகத் தலைவராகவும் பணியாற்றினார். பல சர்ச்சைக்குரிய வழக்குகளில் பங்கேற்று விமர்சனங்களை எதிர்கொண்டார்.

பாக்கித்தானின் சிந்து மாகாணத்தில் உள்ள சிக்கார்பூரைப் பிறப்பிடமாகக் கொண்ட ஜெத்மலானி தனது 17-வது அகவையில் சட்டப் பட்டப்படிப்பை முடித்துக் கொண்டு, தனது பிறந்த ஊரான சிக்கார்பூரில் வழக்கறிஞராக இந்தியப் பிரிப்பு வரை பணியாற்றினார். இந்தியப் பிரிவினையை அடுத்து மும்பைக்கு குடியேறி, தனது தொழிலை ஆரம்பித்தார். இவருக்கு துர்கா, இரத்னா என இரு மனைவிகளும், இரண்டு மகன்களும், இரண்டு மகள்களும் உள்ளனர். பிள்ளைகளில் மகேசு, இராணி ஆகியோர் பிரபலமான வழக்கரிஞர்கள் ஆவர். 2017 ஆம் ஆண்டில் இராம் வழக்கறிஞர் தொழிலில் இருந்து இளைப்பாறினார். இந்திய வழக்கறிஞர்களிலேயே மிகக்கூடுதலான ஊதியம் பெற்றவராகவும் அறியப்படுகிறார்.

தனது அரசியல் வாழ்வில், ஜெத்மலானி இத்திய-பாக்கித்தான் உறவை மேம்படுத்தவே பெரிதும் பாடுபட்டார். இவர் இரண்டு தடவைகள் பாரதிய ஜனதா கட்சியின் சார்பில் வடமேற்கு மும்பை மக்களவைத் தொகுதியில் இருந்து மக்களவை உறுப்பினராகத் தெரிவு செய்யப்பட்டார். அடல் பிகாரி வாச்பாயின் முதலாவது அமைச்சரவையில் ஊரக வளர்ச்சித்துறை ஒன்றிய அமைச்சராகப் பணியாற்றினார். பின்னர் வாச்பாயை எதிர்த்து 2004 ஆம் ஆண்டில்  லக்னோ மக்களவைத் தொகுதியில் போட்டியிட்டுத் தோல்வி அடைந்தார். பின்னர் 2010 இல் மீண்டும் பாசக-வில் இனைந்து மாநிலங்களவைக்கு நியமிக்கப்பட்டார்.

ஜெத்மலானி 1977 ஆம் ஆண்டில் சட்டத்துக்கூடான உலக அமைதி அமைப்பினால் மனித உரிமைகளுக்கான விருதைப் பெற்றார். இவர் பல சட்ட நூல்களையும் எழுதியுள்ளார்.

மேற்கோள்கள் 

இந்திய வழக்கறிஞர்கள்
1923 பிறப்புகள்
2019 இறப்புகள்
6வது மக்களவை உறுப்பினர்கள்
7வது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
20 ஆம் நூற்றாண்டு இந்திய வழக்கறிஞர்கள்
வில்லியம் வேலசு

வில்லியம் வேலசு (William Wallace) ஸ்காட்லாந்தின் விடுதலைக்காக இங்கிலாந்து அரசர் முதலாம் எட்வர்டை எதிர்த்துப் போரிட்ட மாவீரர் ஆவார்..

1272 ஆம் ஆண்டு பிறந்த இவர் 23.08.1305 அன்று ஆங்கிலேயர்களால் மிகக் கொடூரமான முறையில் சித்திரவதை செய்யப்பட்டுக் கொல்லப்பட்டார்.

தோற்றம் 
பரம்பரைக் கதைகள் வேலசை சாதாரண குடிமகனாகவும் இராபர்ட் புரூஸை உயர்குடியினராயும் காட்டுகின்றன. ஆனால் வேலசும் உயர்குடிப் பிறப்பினரே.

போராட்டம் 
முதலாம் எட்வர்டு ஸ்காட்லாந்தின் முடியுடை அரசர்  இங்கிலாந்தின் முடியரசரைத் தனக்கு மேலானவராக ஏற்று அவரின் கீழ் ஆட்சி நடத்தும் வரை ஸ்காட்லாந்துக்கு மன்னர் என்று ஒருவர் இருப்பார் என்றார். ஸ்காட்லாந்துப் பிரபுக்கள் அனைவரும் முதலாம் எட்வர்டு முன் அடிபணிய வேண்டிய இச் சூழலை விரும்பாத வேலசு துணிவுடன் எட்வர்டை எதிர்த்துப் பல போர்களில் இறங்கினார்.
அவை:

ஸ்டிர்லிங் பாலப் போர் - 11.09.1297 ஆம் ஆண்டு நடந்த இப் போரில் தந்திரத்துடன் செயல்பட்ட வேலசு பெரும் படையை வென்றார். ஆறு மாதங்கள் கழித்து, வேலசு வடக்கு இங்கிலாந்தை ஊடுருவினார். இதன் நோக்கம் ஆங்கிலேயர்களுக்கு ஸ்காட்லாந்தினரிடம் போதிய படைவலிமை உள்ளது என்பதை நீரூபிப்பதாகும்.

ஃபால்கிர்க் போர் - 01.04.1298 இல் நடந்த இப்போரில் எட்வர்டு வென்றாலும் வேலசு தப்பி விட்டார்.

விடுதலை வேள்வியில் உயிர் நீத்தது 
13.08.1305 வரை  எட்வர்டுக்கு விசுவாசமான ஒருவர் வேலசைக் காட்டிக்கொடுக்கும் வரை ஆங்கிலப் படைகளால் அவரைப் பிடிக்க இயலவில்லை. கிளாஸ்கோவுக்கு அருகில் பிடிக்கப்பட்ட வேலசு இலண்டனுக்கு எடுத்துச் செல்லப்பட்டார். அவர் மீது இராசத்துரோக வழக்கு தொடுக்கப்பட்டது. குற்ற விசாரணை வெஸ்ட்மின்ஸ்டர் அவையில் நடைபெற்றது. விசாரணையின் போது 'நான் இராசத்துரோகி அல்லன். ஏனெனில் நான் எட்வர்டுக்கு குடிமகனே அல்லன்!' என்று முழங்கினார். அவர் மீதான குற்றம் உறுதி செய்ய்ப்ட்டது. அவருக்கு இங்கிலாந்தில் வழங்கப்பட்ட தண்டனைகளிலேயே கொடூரமான தண்டனையான தூக்கிலிடல், குடலுருவல் மற்றும் நான்குதுண்டமாக்கல் எனும் தண்டனை வழங்கப்பட்டது.

23 ஆகஸ்டு 1305 இல் விசாரணை முடிந்த பின்னர் அவையில் இருந்து கொண்டுவரப்பட்ட வேலசு நிர்வாணமாய் குதிரையின் குளம்புகளில் கட்டப்பட்டு நகர வீதிகளில் இழுத்துவரப்பட்டார். அவர்  சாகாத வகையில் தூக்கில் இடப்பட்டார். தூக்கில் இருந்து இறக்கப்பட்ட பின் அவர் கண்முன் அவர் வயிறு கிழிக்கப்பட்டது; ஆணுறுப்பு அறுக்கப்பட்டது. கிழிக்கப்பட்டதும் அறுக்கப்பட்டதும் அவர் கண்முன்னே எரிக்கப்பட்டன. கடைசியில் அவர் தலைவெட்டிக் கொல்லப்பட்டார். அவரின் உடல் நான்கு துண்டமாக்கப்பட்டது. தாரில் முக்கப்பட்ட அவரது தலை மற்றவர்களை எச்சரிக்கும் பொருட்டு இலண்டன் பாலத்தில் காட்சிக்கு வைக்கப்பட்டது.. உடலின் நான்கு பாகங்கள் நான்கு ‌வெவ்வேறு நகரங்களில் காட்சிப்படுத்தப்பட்டன.

பரவலர் ஊடகங்களில் 
பிரேவ் ஹார்ட் (Braveheart) எனும் ஹாலிவுட் திரைப்படம் வேலசின் வாழ்வை அடிப்படையாக வைத்து எடுக்கப்பட்டது.

மேற்கோள்கள் 

1305 இறப்புகள்
இசுக்காட்லாந்து மக்கள்
சுவாமிமலை கே. ராஜரத்தினம்

சுவாமிமலை கே. ராஜரத்தினம் (பி. 1931 ) ஒரு தமிழக நடன ஆசிரியர்.

வாழ்க்கைக் குறிப்பு
கும்பகோணம் அருகில் உள்ள சுவாமிமலையில் பாரம்பரியம் மிக்க இசை வேளாளர் சமுதாயத்தில், 1930 ஜூலை 3ஆம் தேதி பிறந்தார் ராஜரத்தினம். இவர் மிக இனிமையான குரல்வளம் மிக்கவராக திகழ்ந்தார். ஆதலால் ஆரம்பத்தில் நாட்டியத்திற்கு பின் பாடல்கள் பாட சென்னை வந்தார். நாட்டியத்தில் ஆர்வம் ஏற்பட்டதால் வழுவூர் ராமையா பிள்ளையிடம் சுமார் 15 வருடங்கள் குரு குலவாசமாக நாட்டியத்தைப் பயின்றார். திருவாளப்புத்தூர் சுவாமிநாதபிள்ளை, மயிலாப்பூர் கௌரி அம்மாள் இவர்களிடமும் முறையாக நடனம் பயின்றார்.

வழுவூர் ராமையா பிள்ளை தம்பி மிருதங்க வித்துவான் வழுவூர் நடராஜசுந்தரம் பிள்ளையின் மகள் நாகலட்சுமியை 1959ஆம் ஆண்டு மணந்தார்.  இவருக்கு விஜயகிருஷ்ணன், சங்கர் என்ற மகன்களும், ஜெயகமலா என்ற ஒரு மகளும் உள்ளனர். இதில் ஜெயகமலா தன் தந்தையுடன் இணைந்து நடனப்பள்ளியை நடத்தியதுடன் தன் மகள் நிருத்தியாவிற்கு நடனம் கற்பித்துள்ளார்; பல மேடைகளிலும் நடனம் ஆடி உள்ளார்.

கலை வாழ்க்கை

நடனப்பள்ளி
சுவாமிமலை கே. ராஜரத்தினம் 1960ஆம் ஆண்டு கமலா கலா நிலையம் என்ற பெயரில் நாட்டியப் பள்ளி ஒன்றை மயிலாப்பூரில் தெடங்கி பத்தாண்டுகள் நடத்தினார். இது மாணவர்களால் ”ராஜரத்தினலாயா” என்று அழைக்கப்பட்டது. இங்கு பல மாதர் சங்கங்களுக்கும், கலாநிகேத்தன் போன்ற நாட்டிய பள்ளிகளுக்கும் நாட்டியம் பயிற்றுவித்தார். இவர் சுமார் 200 மாணவர்களை உருவாக்கி உள்ளார். இவரின் இனிமையான குரலுக்கு ஓரு ரசிகர்கள் கூட்டம் உருவானது.

பெற்ற பட்டங்கள்
 குரு நாட்டிய செல்வம்
 நாட்டிய சிகாமணி
 கலைமாமணி
 சங்கித கலா சிகாமனி

மறைவு

மேற்கோள்கள்
 http://www.hindu.com/fr/2007/06/29/stories/2007062950680300.htm >
 http://shilpakrishnan.com/gitaumesh.aspx > 
 http://www.lasya.org/gurus.shtml>
 http://www.narthaki.com/info/profiles/profil78.html> 
 http://rajarathnalaya.blogspot.com

பரதநாட்டியக் கலைஞர்கள்
1931 பிறப்புகள்
கலைமாமணி விருது பெற்றவர்கள்
பரதநாட்டிய ஆசிரியர்கள்
சிடாக்

சிடாக் (CDAC) என்று பரவலாக அறியப்படும் மத்திய உயர்கணிணி மேம்பாட்டு மையம் (Centre for development of advanced computing), இந்திய அரசின் தொழில்நுட்பத்துறை, தொழினுட்பம் மற்றும் தொடர்பு அமைச்சகத்தின் கீழ் இயங்கிவரும் ஒரு தன்னாட்சி அறிவியல் நிறுவனம் ஆகும். இது 1988-ம் ஆண்டு நிறுவப்பட்டது.  சிடாக் இந்தியாவின் முதன்மையான கணிணியல் ஆராய்ச்சி மற்றும் மேம்பாட்டு நிறுவனம் ஆகும். இது உயர் தொழில்நுட்ப தீர்வுகளை வடிவமைத்து உருவாக்கி, செயல்படுத்தி வருகிறது. சுமார் 22 ஆண்டுகளுக்கு முன் நிறுவப்பட்டு, குறுகியகாலத்தில் உயர்திறன் இணை கணிணிகளான பரம்(PARAM) எனும் மீகணிணிகளை உருவாக்கி வழங்கியுள்ளது.  சிடாக்கின் செயல்பாடுகள் அனைத்தும் தொழினுட்பம் மற்றும் பயன்பாட்டு செயலி உருவாக்கம் இரண்டிலும் குறிக்கோள் சார்பினாலும், வழிகாட்டு நெறிமுறைகளாலும் வழிநடத்தப்படுகின்றன.

சிடாக் செயல்படும் இடங்கள்
 புனே
 மும்பை
 புதுடெல்லி
 கொல்கத்தா
 சென்னை
 திருவனந்தபுரம்
 பெங்களூரு
 நொய்டா
 ஹைதராபாத்
 மொகாலி

வெளி இணைப்புகள்
சிடாக் அதிகாரப்பூர்வ இணையதளம்

இந்திய அரசு அமைப்புகள்
இளவெயினி

பேய்மகள் இளவெயினி பேய்மகள் இள எயினி சங்ககாலப் பெண் புலவர்களில் ஒருவர். இவரது பாடல் ஒன்றே ஒன்று மட்டும் புறநானூறு 11 ஆம் பாடலாகச் சங்கத்தொகை நூல்களில் இடம்பெற்றுள்ளது. அதில் இவர் சேரமான் பாலை பாடிய பெருங்கடுங்கோவின் கொடைப் பெருமையைப் பாராட்டியுள்ளார். இவர் பரணர் காலத்தைச் சேர்ந்த பெண் புலவர். குறவர் சமுதாயத்தில் பிறந்த இவர் போர்க்களத்தில் பிணந்திண்ணும் பேய் மகளிரை வியந்து பாடிய சிறப்பால் “பேய்மகள்” என்கிற சிறப்புப் பெயருடன் பேய்மகள் இளவெயினி என்றும் அழைக்கப்படுகிறார். இவர் இயற்றிய பாடல் ஒன்று (பாடல்:11) மட்டும் புறநானூற்றில் காணப்படுகிறது. பிற பாடல்கள் கிடைக்கவில்லை.
சேரமான் பாலை பாடிய பெருங்கடுங்கோ புலவராகவும் அரசனாகவும் விளங்கியவர்.

இளவெயினியின் பாடல் சொல்லும் செய்தி:

 மடமங்கையர் பூக்கொய்து மணல்-பாவைக்குச் சூட்டிவிட்டுத் தண்ணான் பொருநை புனலில் பாய்ந்து விளையாடும் வஞ்சி வேந்தன் இவன். 
 இவன் பகைமன்னர் அரண் கடந்து அவர்களைப் புறங்கண்டான்.
 இவனைப்பற்றி மறம் பாடிய பாடினிக்குக் கழஞ்சு எடை கொண்ட பொன்னணிகளை வழங்கினான்.
 பாடினி பாடும்போது அவள் குரலுக்கு இணையாக யாழ் மீட்டிய பாணனுக்கு பொன்னால் செய்த தாமரைப் பூவை விருதாக வழங்கினான்.

பாடலில் புதுமையான நடையோட்டம் காணப்படுகிறது. பாடலடிகளில் மடக்கணி காணப்படுகிறது.

மேற்கோள்கள் 

சங்கப் புலவர்கள்
சங்கத் தமிழ்ப் பெண் புலவர்கள்
ஆசிரமம்

ஆசிரமம் () (ashram) (சமசுகிருதம்/இந்தி: आश्रम) என்பது பொதுவாக  குரு அல்லது  துறவி ஒருவர் தனது ஆன்மீகத்தேடலை நாடும் குடிலைக் குறிக்கும். சீடர்களுக்கு ஆன்மீக வழிகாட்டலை தந்தமையால் குருகுலங்கள் ஆசிரமம் என அழைக்கப்பட்டன. தற்காலத்தில் தனிமையான சூழலில் இந்திய பண்பாட்டுக் கூறுகளான யோகா, அத்வைதம், செவ்வியல் இசை மற்றும் சமய சிந்தனைகளை ஆய்வு செய்யும் இடமாக குறிப்பிடப்படுகிறது. 
ஓர் ஆசிரமம் பொதுவாக, எப்போதுமே யல்ல, மனித நடமாட்டமற்ற வனப்பகுதிகளில் அல்லது மலைப்பகுதிகளில் இயற்கையோடு இயைந்து தியானம் செய்யுமளவில் நிசப்தமாக அமைக்கப்படுகிறது. இங்கு வாழ்வோர் வழமையாக ஆன்மீக மற்றும் உடல் பயிற்சிகளில் ஈடுபடுகின்றனர். சில மாணாக்கர்களுக்கு தங்கி படிக்கும் பாடசாலையாகவும் விளங்குகின்றது.

மகாராட்டிரப் பள்ளிகள்
மகாராட்டிரத்திலும் இந்தியாவின் வேறு சில பகுதிகளிலும் பழங்குடியினர் வாழுமிடங்களில் அமைக்கப்பட்டுள்ள தங்கிப்படிக்கும் பள்ளிகள் ஆசிரம சாலை (Ashram Shala அல்லது Ashram) என அழைக்கப்படுகின்றன. அவ்வாறான ஒரு பள்ளி லோக் பிராதாரி பிரகல்ப் ஆசிரமசாலை ஆகும்.

மேற்கோள்கள்

இந்து மெய்யியல் கருத்துருக்கள்
ஆசிரமங்கள்
சித்தார்கோட்டை

சித்தார்கோட்டை (ஆங்கிலம் : Chittarkottai) தமிழ்நாட்டில் ராமநாதபுரம் மாவட்டத்தில் அமைந்துள்ள ஒரு பஞ்சாயத்து

புவியியல் அமைப்பு: 
இவ்வூரின் அமைவிடம் 9°25′38″N 78°54′15″E﻿ ஆகும். சித்தார்கோட்டை இராமநாதபுரத்திலிருந்து சாலை வழியாக 13 கி.மீ. ஆகும். இராமநாதபுரத்திற்கு வட கிழக்காவும் தேவிபட்டிணத்திற்கு தெற்கிலும் அமைந்துள்ளது. இராமேஸ்வரம் செல்லும் வழி இதன் வழியாகச் செல்கின்றது. கடற்கரை 3 கி.மி தொலைவில் உள்ளது.

சுற்றியுள்ள கிரமங்கள
சித்தார்கோட்டை பஞ்சாயாத்தில் ஏழு கிராமங்கள் உள்ளன. வாழூர், பழனிவலசை, முடிவீரன்பட்டினம், குலசேகரக்கால், அம்மாரி, ஜமீன்தார்வலசை மற்றும் இலந்தைக் கூட்டம் இதில் அடங்கும்.

மக்கள் வகைப்பாடு 
சித்தார்கோட்டை மற்றும் வாழூரில் பெரும்பகுதியானவர்கள் முஸ்லிம்கள். பெரும்பகுதியான மக்கள் வெளிநாடுகளில் தான் வியாபாரம் செய்து வருகின்றனர். பலர் மலேசியா மற்றும் சிங்கப்பூரில் குடியுரிமை பெற்றுள்ளனர். முடிவீரன்பட்டிணம் மற்றும் பழனிவழசை உள்ளவர்கள் பெரும்பகுதி மீன்பிடி தொழிலில் ஈடுபட்டு வருகின்றனர். பழனிவழசையில் விவசயாயமும் செய்கின்றனர்.

கல்வி அறிவு 
முன்பு பெண்களும் கிராமத்தில் உள்ளவர்களும் கல்வியில் ஆர்வம் காட்டவில்லை. ஆனால் சித்தார்கோட்டையின் முஹமதியா மேல்நிலைப் பள்ளியின் வளர்ச்சியால் மாற்றம் ஏற்பட்டுள்ளது. 80% சதம் பெண்களும் ஆண்களும் தற்போது படித்துள்ளனர். வாலிபால விளையாடில் இராமநாதபுரம் மாவட்டில் சித்தார்கோட்டை பள்ளி தனித்துவம் பெற்று பல  வெற்றிகளை குவித்துள்ளது பள்ளி மாணவர்கள் ச்சு, கட்டுரை, கவிதை பே எட்டிகளில் பல விருதுகளையும் பெற்று ஊருக்கு பெருமை  சேர்த்துள்ளார்.

அமைப்புகள் 
சித்தார்கோட்டையில் முஸ்லிம் தர்மபரிபாலண சபா என்ற அமைப்பு உள்ளது. இது ஊரின் நிர்வாகத்தை சீராக செய்து வருகின்றது. அதே போல பொதுப் பணிகளுக்காக வாலிப முஸ்லிம் தமிழ்க் கழகத்தை ஏற்படுத்தி விளையாட்டையும், தமிழையும் வளர்க்கின்றது. கிராமங்களிலும் கிரமா நிர்வாக சபை முறையே நடைபெற்று வருகிறது. அந்தந்த ஊர்களின் பிரச்சனைகள், திருமணம் போன்ற காரியங்கள் இதன் மூலம் நடைபெறுகின்றது.

அதே போன்று அனைத்து கிரமாம சபை நிர்வாகத்திற்கிடையே மிக நல்ல உறவு உள்ளதால் அனைவர்களும் மிகவும் ஒற்றுமையுடன் வாழ்ந்து வருகின்றனர். ஹிந்து முஸ்லிம் என்ற பாகுபாடின்றி அனைவர்களும் ஒற்றுமையுடன் வாழ்கின்றனர்.

மேற்கோள்கள்

இணையதளங்கள: 
சித்தார்கோட்டை பல்சுவை பக்கங்கள்

இராமநாதபுரம் மாவட்டத்திலுள்ள கிராமங்கள்
பறக்கும் விளக்கு

கொங் மிங் விளக்கு (Kongming lantern) அல்லது பறக்கும் விளக்கு (Sky lantern) என்பது சீனா போன்ற ஆசிய நாடுகளில் பயன்படுத்தப்படும் ஒருவகை விளக்கு. இதுவே உலகில் முதன்முதலில் கண்டுபிடிக்கப்பட்ட பறக்கும் பலூன் என்றும் கூறலாம். இவ்விளக்குகள் எண்ணெய்காகிதம் என்று அழைக்கப்படும் மிக மெல்லிய காகிதத்தைக் கொண்டு தயாரிக்கப்படுகிறது.மேலும் மூங்கில் வளையம்,காயவைத்த தேங்காய் பருக்கும் காங் மிங் விளக்குகளைத் தயாரிக்கப் பயன்படுத்தப்படுகிறது.தேங்காய் பருக்கு அவ்விளக்கு பறப்பதற்கான எரிபொருளாக பயன்படுகிறது.சில நேரங்களில் தேங்காய் பருக்குவிற்கு பதிலாக வேறு சில பொருள்களையும் பயன்படுத்துவார்கள்.

காங் மிங்' விளக்குகள் ஜ்ஹு கே லியாங் எனும் சீனப் பேரரசின் படைத்தளபதியால் கண்டுபிடிக்கப்பட்டன; கண்டுபிடிக்கப்பட்ட காலம் கிபி 3ம் நூற்றாண்டு என அறியப்படுகிறது. முதலில் இவ்விளக்குகள் போர் காலங்களில் தகவல்கள் அனுப்பதற்காகப் பயன்படுத்தப்பட்டிருக்கிறது.ஆபத்து நேரங்களில் சீன படைவீரர்கள் இவ்விளக்குகளை பறக்கவிடுவதன் மூலம் செய்திகளை பறிமாறியுள்ளனர். ஒவ்வொரு வகையான செய்திக்கும் தனித்தனியே நிறம் உண்டு.எனவே சீன வீரர்கள் அவர்கள் தெரிவிக்க வேண்டிய செய்திக்கு ஏற்றது நீறத்தை உடைய காங் மிங்விளக்குகளை பறக்கவிட்டு தங்கள் செய்திகளை பறிமாறியுள்ளனர்.

தற்காலத்தில் காங் மிங் விளக்குகளின் பயன்பாடு என்பது முற்றும் மாறியுள்ளது. அது தற்பொழுது சீனர்களின் பண்பாட்டுச் சின்னமாகவும் பெருநாள் காலப்பொருளாகவும் கருதப்படுகிறது. காங் மிங் விளக்குகள் பயன்படுத்துவதன் மூலம் தீ விபத்து போன்ற நிகழ்வுகள் அதிகம் ஏற்படுவதால் சீன நாட்டில் உள்ள 'சண்யா' எனும் தீவில் காங் மிங் விளக்குகளை பயன்படுத்துவதற்கு தடை விதிக்கப் பட்டிருக்கிறது. மேலும் மலேசியா, சிங்கப்பூர் போன்ற  நாடுகளிலும் கொங் மிங் விளக்குகளைப் பயன்படுத்துவதற்கு தடை விதித்துள்ளனர்.

வெளி இணைப்புகள்

மேற்கோள்கள்

சீனப் பண்பாடு
சீனக் கண்டுபிடிப்புக்கள்
ஜப்பானியப் பண்பாடு
இரத்த வங்கி

இரத்த வங்கி என்பது மனிதர்களின் எதிர்பாராத விபத்துக்கள், நோய்கள் மற்றும் அறுவை சிகிச்சை ஆகிய நேரங்களில் தேவைப்படும் அதிகப்படியான இரத்தத்தை ஈடு செய்வதற்காக இரத்தத்தை சேமிக்கும் இடமாகும். 18 வயது நிரம்பிய 50 கிலோ எடையுள்ள திடகாத்திரமான ஆண்கள் மற்றும் பெண்கள் 6 மாதங்களுக்கு ஒருமுறை இரத்த தானம் வழங்கலாம். அவ்வாறு வழங்கப்படும் குருதி இரத்த வங்கிகளில் சேமிக்கப்படுகிறது.

இரத்த வங்கியின் செயல்பாடுகள்

ஒவ்வொரு மனிதனின் உடலிலும் சராசரியாக 4½ (நான்கரை) முதல் 5½ (ஐந்தரை) லிட்டர் இரத்தம் உள்ளது. இரத்த தானம் செய்ய வருபவரிடமிருந்து தேவைக்கேற்ப 350மிலி முதல் 450 மிலி வரை மட்டும் சேகரிக்கப்படுகிறது.

சேகரிக்கப்பட்ட இரத்தம் இரத்த வங்கிகளில் குளிரூட்டப்பட்டு பாதுகாக்கப்படுகின்றது.சேகரிக்கப்பட்ட முழு இரத்தத்திலிருந்து தேவைக்கேற்ப இரத்தப் பகுதிப் பொருட்கள் பிரித்தெடுக்கப்படுகின்றது.

இரத்தப் பகுதிப் பொருட்கள் (இரத்தச் சிகப்பணு, இரத்த தட்டுக்கள், பிளாஸ்மா) அனைத்தும் தகுந்த வெப்பநிலையில் குறிப்பிட்ட காலம் வரையிலும் பாதுகாக்கப்படுகிறது.

ஒவ்வொரு இரத்தப் பகுதிப் பொருட்களும் கீழ்க் கண்ட நாட்கள் வரையிலும் பதப்படுத்தப்பட்டு பாதுகாக்கப்படுகின்றது.

தூய இரத்தம் (Whole blood)--35 நாட்கள்
இரத்தச் சிகப்பணு (Packed Red செல்ஸ்)--42 நாட்கள்
இரத்தத் தட்டுக்கள் (Platelets)--5 நாட்கள்
பிளாஸ்மா (Plasma)--1 வருடம்

இரத்ததானம் செய்தவர்களின் இரத்தம் பரிசோதனை செய்தபிறகே நோயாளிக்குச் செலுத்தப்படுகின்றது.

இரத்தம் செலுத்தப்படுவதற்கு முன் அந்த இரத்தம் நோயாளிக்கு பொருந்துமா என்று சோதனை செய்தபிறகே வழங்கப்படுகின்றது.

இவற்றையும் பார்க்கவும்
யெகோவாவின் சாட்சிகளும் குருதிக்கொடையும்

மேற்கோள்கள்

குருதி மாற்றீடு
நான்கு ஆசியப் புலிகள்

நான்கு ஆசியப் புலிகள் (நான்கு ஏசியன் புலிகள்) அல்லது நான்கு ஆசிய டிராகன்கள் (Four Asian Tigers or Asian Dragons) என்பது ஆசிய நாடுகளிலேயே, பொருளாதாரத்தில் அதிக வளர்ச்சியடைந்த  நான்கு நாடுகளைக் குறிக்கிறது. ஹொங்கொங், சிங்கப்பூர், தென் கொரியா மற்றும் தாய்வான் ஆகியவையே இந்த நான்கு நாடுகள்.

ஆங்காங்
சிங்கப்பூர்
தைவான்
தென் கொரியா
ஆசிய நாடுகள்
தென் கொரியப் பொருளாதாரம்
திவான் பகதூர்

திவான் பகதூர் (Diwan Bahadur) பிரித்தானிய இந்தியாவில் நாட்டிற்கு சிறந்த சேவை புரிந்த தனிநபர்களுக்கு வழங்கப்பட்ட ஓர் பட்டம். இது ராவ் பகதூர் பட்டத்துக்கு அடுத்த உயரிய பட்டமாகும்.  இந்திய விடுதலை இயக்கத்தில் பங்கு கொண்ட இந்தியர்கள் முன்னர் தங்களுக்கு வழங்கப்பட்ட இப்பட்டங்களை துறப்பதை வழக்கமாகக் கொண்டிருந்தனர்.

குறிப்பிடத்தக்க சிலர்
 வெ. இராமபத்ர நாயுடு சமீன்தார், வடகரை மற்றும் தொட்டப்பநாயக்கனூர்
 முருகதாஸ் தீர்த்தபதி, சமீன்தார், சிங்கம்பட்டி, திருநெல்வேலி
 சர் டி.விஜயராகவாச்சார்யா, கரூர் 
இரட்டைமலை சீனிவாசன்

மேற்கோள்கள் 

பரிசுகளும் விருதுகளும்
பிரித்தானிய இந்தியா
கான் பகதூர்

கான் பகதூர் (Khan bahadur ') என்பது பிரித்தானிய இந்தியாவில் நாட்டிற்கு சிறந்த சேவை புரிந்த தனிநபர்களுக்கு வழங்கப்பட்ட ஓர் பட்டமாகும்.  இசுலாமிய, பார்சி மக்களுக்கு கான் பகதூர் என்று வழங்கப்பட்டது. சிலநேரங்களில் ராய் சாகிப் என்ற பட்டமும் வழங்கப்பட்டது.

இது வங்காளத்தில் ராய் பகதூர் என வழங்கப்பட்டது. "ராவ்" என்ற சொல் "இளவரசர்" என்பதையும் "பகதூர்" என்பது "மாண்பிற்குரியவர்" என்றும் பொருள்படும். பிரித்தானிய இந்தியாவில் இந்துக்களுக்கும் கிருத்துவர்களுக்கும் பதக்கமொன்றுடன் வழங்கப்பட்ட இப்பட்டம் தற்கால பத்மசிறீ போன்ற குடியியல் விருதுகளுக்கு இணையானது.

குறிப்பிடத்தக்க சிலர்
திவான் கான் பகதூர் கலிஃபுல்லா சாகிப் இராவுத்தர், புதுக்கோட்டை சமஸ்தானம் 
கான் பகதூர் முஹம்மது உஸ்மான், சென்னை
கான் பகதூர் சர் முகமது ஹபிபுல்லா, சென்னை
கான் பகதூர் முஹம்மது பஜ்லுல்லாஹ்,சென்னை
கான் பகதூர் காவஸ்ஜி பெட்டிகரா, மும்பை
கான் பகதூர் முஹம்மது மூசா சேட்,சென்னை
 கான் பகதூர் பாசல் அலி
குத்துஸ் பாஷா சாகிப்
கான் பகதூர் சர் குலாம் முஹம்மத் அலி கான்
 கான் பகதூர் துபாஷ் அப்துல் காதிர் இராவுத்தர், அபிராமம்
கான் பகதூர் விஜயன் V M அப்துல் ரகுமான் அம்பலம், அபிராமம்
கான் பகதூர் கபீருதீன் அஹமது, வங்காள நீதிபதி
கான் பகதூர் ஜலாலுதீன் அஹமது, வங்காள வழக்கறிஞர்
 கான் பகதூர் அல்லாஹ் பக்‌ஷ் கபூல், பாகிஸ்த்தான், சிந்து
 கான் பகதூர் முஹம்மது அய்யூப் கோரோ, பாகிஸ்த்தான், சிந்து
 கான் பகதூர் சர் சையது அகமது கான்

பரிசுகளும் விருதுகளும்
பிரித்தானிய இந்தியா
இந்தியாவில் பட்டங்கள்
கான் பகதூர் பட்டம் பெற்றவர்கள்
மத்திய பிரதேச முதலமைச்சர்களின் பட்டியல்

மத்திய பிரதேச முதலமைச்சர், இந்திய மாநிலமான மத்திய பிரதேசத்தின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.

முதலமைச்சர்கள் 

இந்தியாவின் மத்திய பிரதேச மாநில முதலமைச்சர்களின் பட்டியல்:

இவற்றையும் பார்க்கவும் 
 இந்திய முதலமைச்சர்களின் பட்டியல்
 மத்திய பிரதேச ஆளுநர்களின் பட்டியல்

வெளியிணைப்புகள் 

 மத்திய பிரதேச முதலமைச்சர்கள் 

இந்தியாவின் மாநில முதலமைச்சர்கள் பட்டியல்கள்
மத்தியப் பிரதேச முதலமைச்சர்கள்
மத்தியப் பிரதேச அரசு